Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 02/18, 34/19, 38/20, 50/22 i 84/22), člana 35 stav 1 tačka 2 i člana 38 stav 1 Statuta opštine Nikšić (“Službeni list CG-Opštinski propisi”, br. 31/18 i 21/23),člana 30 Statuta Društva sa ograničenom odgovornošću "Agencija za projektovanje i planiranje" ("Službeni list CG - Opštinski propisi", broj 20/24), Skupština opštine Nikšić, na sjednici održanoj \_\_\_\_\_\_\_\_\_.2025. godine, donijela je

O D L U K U

o naknadi za rad članovima Odbora direktora Društva sa ograničenom

odgovornošću „Agencija za projektovanje i planiranje“ Nikšić

Član 1

 Ovom odlukom utvrđuje se visina naknade članovima Odbora direktora Društva sa ograničenom odgovornošću „Agencija za projektovanje i planiranje“ Nikšić (u daljem tekstu: Odbor direktora) za rad u Odboru direktora.

Član 2

 Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

Član 3

 Naknada iz člana 1 ove odluke utvrđuje se u mjesečnom iznosu u visini od po 150,00€ mjesečno za predsjednika Odbora direktora i po 100,00€ mjesečno za članove Odbora direktora.

Član 4

 Naknada iz člana 3 ove odluke isplaćivaće se za period od dana konstituisanja Odbora direktora DOO „Agencija za projektovanje i planiranje“ Nikšić.

Član 5

 Sredstva za isplatu naknade po ovoj odluci obezbijediće Društvo sa ograničenom odgovornošću „Agencija za projektovanje i planiranje“ Nikšić.

Član 6

 Ova odluka stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj: 01-030-

Nikšić, \_\_\_\_\_\_\_\_2025. godine

SKUPŠTINE OPŠTINE NIKŠIĆ

 P r e d s j e d n i k

 Nemanja Vuković, s.r.

**O b r a z l o ž e n j e**

**Pravni osnov**

Pravni osnov za donošenje ove odluke sadržan je u odredbi člana 38 stav 1 tačka 2 Zakona o lokalnoj samoupravi („Službeni list Crne Gore“, br. 02/18, 34/19, 38/20, 50/22 i 84/22), kojom je propisano da Skupština opštine donosi propise i druge opšte akte, kao i odredbi člana 35 stav 1 tačka 2 i člana 38 stav 1 Statuta Opštine Nikšić („Službeni list Crne Gore – Opštinski propisi“, br. 31/18 i 21/23), kojom je propisano da Skupština donosi propise i druge opšte akte, kao i da Skupština u vršenju poslova iz svoje nadležnosti donosi odluke, kao i odredbi člana 30 Statuta Društva sa ograničenom odgovornošću „Agencija za projektovanje i planiranje“ ("Službeni list Crne Gore - opštinski propisi", br. 020/24), kojim je propisano da članovima Odbora direktora pripada iznos mjesečne naknade za rad u Odboru direktora, u skladu sa posebnim aktom koji donosi Osnivač.

**Razlozi za donošenje Odluke**

Kako je postupak restrukturiranja Agencije za projektovanje i planiranje kao ostali oblici obavljanja privredne djelatnosti u Društvo sa ograničenom odgovornošću „Agencija za projektovanje i planiranje“ Nikšić završen, u skladu sa Zakonom stekli su se uslovi za konstituisanje Odbora direktora, te je Skupština Opštine Nikšić imenovala članove Odbora direktora, a samim tim su ispunjeni uslovi za isplatu naknade za rad članovima Odbora direktora.

**Sadržaj Odluke**

Ovom odlukom utvrđena je visina naknade u mjesečnom iznosu članovima Odbora direktora, od dana konstituisanja Odbora direktora Društva sa ograničenom odgovornošću „Agencija za projektovanje i planiranje“ Nikšić .

 **DRUŠTVO SA OGRANIČENOM ODGOVORNOŠĆU**

**“AGENCIJA ZA PROJEKTOVANJE I PLANIRANJE” NIKŠIĆ**

 **VD DIREKTORA**

 Ana Vukotić, dipl.inž.pejz.arh.